
Τῃ6 ρωγροςθ οἵ ἴΠίς ραρςε: ἵς ἴο ργεςεηϊ ἴῃς εοης(ζμτίοηα| {ΓαπιθννοΓκ Το ἴπθ ργοῖςοϊίοη οἵ ἴηῃθ 
ἰπαϊνίαια| γἱρΏῖ ἴο ργορςγίγ αωγίηρ ἴπθ γονοἰμίϊοη8{γ ρογἱοᾷ, ννηεγθ ἴπα οΠογῖ ἰς ϱ6ΐηρ πιαᾶθ ἴο 
ογραηίζθ απΠα ΤΟΓΠΙ ἴῃς (Γθ6εΚ σἰαῖς ἁεεοΓαίΠρ ἴο ἴΠα Ρουγρθοίἰς Ιἰρ6Γαἱ ΕµΓορθαΠ πἹοσς|. ΡγορεΓίγ 
ἰπ ἴπε ῥρεγίοα µπάει ςἴμαγ αιμςα ἴο ἴῖς ργθαῖ 5οσἰαἰ απά εοοποπιἰς ἱπιρογίαηςς ἰς ρίασςθα αἲ ἴπεα 
οεηῖςι οἵ ρο[ΐσαί αρῄῃθαναἰς, Ροϊῃ αἲ παϊίοπα| απ ΕµΓορεαη Ιενει. 


Το παρόν δοκίµιο έχει ὡς σκοπό να παρουσιάσει το συνταγματικό πλαίσιο προστασίας του 
ατομικού δικαιώματος της ιδιοκτησίας κατά την επαναστατική περίοδο, όπου και 
πραγματοποιείται η προσπάθεια οργάνωσης και συγκρότησης του ελληνικού κράτους 
σύμφωνα µε το αστικό Φιλελεύθερο ευρωπαϊκό πρὀτυπο. Η ιδιοκτησία κατά την υπό µελέτη 
περίοδο εξαιτίας της μεγάλης κοινωνικής και οικονοµικής της σηµασίας τοποθετείται στο 
επίκεντρο των πολιτικών ανακατατάξεων και διακυβευμάτων τόσο σε εθνικὀ όσο και σε 
ευρωπαϊκό επίπεδο. 


Η προστασία της ιδιοκτησίας στα συνταγματικά κείµενα της Γαλλικής Επανάστασης, στο 
Φυσικό Δίκαιο και στην πολιτειακή σκέψη του Ρήγα 


Σύμφωνα µετην παραδοσιακή συνταγματική θεωρία των ατομικών δικαιωμάτων, το δικαίωµα 
της ιδιοκτησίας θεωρείται δικαίωµα πρώτης γενιάς, το οποίο μαζί µε το δίπτυχο προσωπική 
ελευθερία και ισότητα αποτελεί την προὐπόθεση της απρόσκοπτης λειτουργίας της 
Φιλελεύθερης οικονοµίας. Το απαραβίαστο της ιδιοκτησίας περιέχεται στον κλασικό κατάλογο 
των ατομικών δικαιωμάτων µαζί µετην προσωπική ελευθερία και την ασφάλεια, το άσυλο της 
κατοικίας, την ελευθερία της έκφρασης και του τύπου, το απόρρητο των επιστολών, την 
θρησκευτική ελευθερία, την ελευθερία της εκπαίδευσης, την ελευθερία του συνέρχεσθαι, την 
ελευθερία του συνεταιρίζεσθαι, το δικαίωµα του αναφέρεσθαι προςτις αρχές, την οικονομική 
ελευθερία, την νομική και Φορολογική ισότητα. 


Με την κατοχύρωση των ατομικών ελευθεριών και ειδικότερα του συνόλου των ιδιωτικών 
περιουσιακών δικαιωμάτων στα συνταγματικά κείµενα της Γαλλικής Επανάστασης καταργείται 
η Φεουδαρχική ιδιοκτησία και συγχρόνως προσδίδεται ολοκληρωμένη µορφή στην αρχή της 
λαϊκής κυριαρχίας. Τα Φιλελεύθερα συνταγματικά κείµενα της Γαλλικής Επανάστασης 
αντιμετωπίζουν τα ατομικά δικαιώµατα ως έµφυτα, αναπαλλοτρίωτα και αιώνια. Τα ατομικά 
δικαιώµατα έχουν διακηρυχθεί δογματικά στις διδασκαλίες της Σχολής του Φυσικού Δικαίου 
και στα έργα των πολιτικών Φιλοσόφων του Ίδου αιώνα. ΗἩ αρχή της προστασίας της 
ιδιοκτησίας, σύμµφυτη µε το Φαινόμενο της ανθρώπινης συμβίωσης και την αναγνώριση της 
αξίας της προσωπικότητας του ατόμου, διατυπώνεται τόσο απὀ τον ./. Ιοεκθ όσο και από τους 
Φυσιοκράτες Μοηϊεςαμίθι και Μο[ίαίΓθ. 


Η Γαλλική Επανάσταση διαπνεόµενη απὀ ατοµοκεντρικές αντιλήψεις «σύμφωνα µετις οποίες 

το άτοµο αποτελεί την αρχή και το τέλος κάθε κρατικής οργάνωσης: έχει ως ιδεολογική βάση 
την αρχή ότι τα ατοµικά δικαιώµατα απορρέουν από το υπέρτερο και αναλλοίωτο Φυσικό 
Δίκαιο που προὐπάρχει τόσο του κράτους όσο και του θετικού δικαίου. Σύµφωνα µε την ίδια 
λογική και πολιτική Φιλοσοφία, η ιδιοκτησία ως ατομικό δικαίωµα, αλλά και ως θεσμός 
κοινωνικής και οικονοµικής οργάνωσης αφενός µεν υπηρετεί την προστασία της ιδιωτικής 
σφαίρας και αυτονομίας αφετέρου δε εκφράζει την αξίωση των ατόμων έναντι του κράτους 
και των οργάνων του να απέχουν απὀ κάθε επέµβαση στην ιδιωτική σφαίρα ανάπτυξης της 
προσωπικότητάς τους. Η ιδιοκτησία ὡς εξουσιαστική σχέση μεταξύ ανθρώπου και πράγματος 
αναφέρεται σε περιουσιακά αντικείµενα Και επομένως ανάγεται στον οικονομικό χώρο. 
Πρόκειται για µία ἄς {αεῖο πραγματική εξουσία επί του πράγματος, η οποία αναγνωρίζεται, 
διαμορφώνεται απότο δίκαιο και καθίσταται νομική. 


Εκφραστής του γαλλικού επαναστατικού πνεύματος της ελευθερίας - ισότητας - αδελφότητας 
υπήρξε ο Ρήγας Βελεστινλής, ο οποίος μετέφερε τα διδάγµατα της Γαλλικής Επανάστασης στη 
νεοελληνική πολιτική σκέψη, προσαρµόζοντάς τα στην ελληνική και ᾖβαλκανική 
πραγματικότητα. Οι πολιτικές, πολιτειακές Και κοινωνικές αντιλήψεις του Ρήγα επηρέασαν 
τους συντάκτες των πρώτων ελληνικών συνταγµάτων. 


Στο έργο του Νέα Πολιτική Διοίκησις των κατοίκων της Ρούμελης, της Μικράς Ασίας, των 
Μεσογείων Νήσων και της Βλαχομπογδανίας (1797), τµήµα του οποίου αποτελούν τα Δίκαια 
του Ανθρώπου, ο Ρήγας αναπτύσσει τα Φυσικά δικαιώµατα των ανθρώπων, δηλαδή τα 
δικαιώματα, που «δεν έχει την άδειαν να τους τα αφαιρέσει κανένας επί της γης» (άρθρο 1) 
και έχουν ως Φορέα κάθε άτοµο ανεξαρτήτως θρησκείας ή εθνικής καταγωγής. Στο μανιφέστο 
του αυτό ο Ρήγας θεωρεί το δικαίωµα της ιδιοκτησίας προϊόν του φυσικού δικαίου, στο οποίο 
ο ίδιος συμπεριλαμβάνει την ισότητα, την ατομική και εθνική ελευθερία, την προσωπική 
ασφάλεια, αλλά και την ελευθερία της σκέψης, την θρησκευτική ελευθερία και την ελευθερία 
της συνάθροισης. 


Στη σκέψη του Ρήγα η ιδιοκτησία συµπλέκεται µε το δικαίωµα εξουσίασης των πραγμάτων, 
την κατ΄ αρέσκειαν χρήση τους καιτην απόλαυση των ὠφελημάτων που απορρέουν απὀ αυτά. 
Στο άρθρο 19 προβλέπει, ακόµη, τον θεσµό της αναγκαστικής απαλλοτρίωσης και τις 
ειδικότερες προὐποθέσεις ενεργοποίησης του. Από την διάταξη αυτή προκύπτει ότι η 
αναγκαστική απαλλοτρίωση περιορίζει νόµιµα την ατομική ιδιοκτησία όταν γίνεται προς 
εξυπηρέτηση της δηµόσιας ωφέλειας και συνοδεύεται απὀ αποζημίωση του ιδιοκτήτη του 
ακινήτου που πρὀκειται να δεσµευτείἰ. 


Η κατοχύρωση του ατομικού δικαιώματος της ιδιοκτησίας στα επαναστατικά Συντάγματα: 
Συγκριτική παρουσίαση 


Κατά την επαναστατική περίοδο η ελληνική οικονομία είναι κατεξοχήν αγροτική. Επομένως, η 
ιδιοκτησία της γης αποτελεί σηµαντική πηγή και σύμβολο πλούτου, ισχύος και κοινωνικής 
θέσης και καθορίζει το μέλλον της ελληνικής οικογένειας. Περαιτέρω, κατά την επαναστατική 
περίοδο η ιδιοκτησία σε συνδυασμό µε την πολιτική εμπειρία και παιδεία είναι συνώνυμη µε 
την πολιτική υπευθυνότητα και δράση. 


Σε συνταγματική επίπεδο η ἐμφαση στην κατοχύρωση και την ενίσχυση της ιδιοκτησίας 
συνδέεται και µε τις επιδιώξεις των κοινωνικών εκείνων οµάδων, οι οποίες µε στόχο την 
κατοχύρωση της ηγετικής τους θέσης και την ενίσχυση της οικονοµικής τους βάσης επιζητούν 
την εξασφάλιση των περιουσιακών τους στοιχείων και την εξυπηρέτηση των κτηµατικών τους 

συμφερόντων. Πιο συγκεκριµένα, στην αρχή της Επανάστασης οι πρόκριτοι λόγω της 
οικονοµικής τους δύναμης και της κατοχής μεγάλης έκτασης γης διεκδικούσαν το δικαίωµα 
τους να µετάσχουν στις Εθνοσυνελεύσεις, να εκφράζονται πολιτικά και να διαμορφώνουν την 
µορφή του πολιτεύματος. 


Αν ανατρέξουµε στα τρία επαναστατικά Συντάγματα, διαπιστώνουμε ὁὀτι ἐχουν 
αδιαμφισβήτητα Φιλελεύθερο και δηµοκρατικὀ χαρακτήρα, καθώς κατοχυρώνουν σε 
διαφορετικό βαθµό το καθένα τις βασικές ατομικές ελευθερίες και μετεμφυτεύουν 
πολιτειακούς θεσμούς των κρατὠν της δυτικής Ευρώπης στην κοινωνική και πολιτική 
πραγματικότητα της Ελλάδας του 1821. Πράγματι, η απόλαυση των ατομικών δικαιωμάτων µε 
αποκορύφωμα την εγγύηση της ιδιοκτησίας αποτελεί έναν απὀ τους κύριους σκοπούς της 
Ελληνικής Επανάστασης, διαπίσωση η οποία προκύπτει και απὀ τις επαναστατικές 
προκηρύξεις. 


Ειδικότερα, όπως έχει εύστοχα επισημανθεί, η περιορισμένη προστασία σε επίπεδο ατομικών 
δικαιωμάτων στο Σύνταγμα της Επιδαύρου εξελίσσεται σε συστηµατικότερη στο Σύνταγμα του 
Άστρους και καθίσταται σχεδὀν πλήρης στο Σύνταγμα της Τροιζήνας. Ο συνταγµατικός 
νομοθέτης κατά την επαναστατική περίοδο επιλέγει να μεταφέρει σχεδὀν αυτούσιες 
ορισμένες διατάξεις του Αμερικανικού Ομοσπονδιακού Συντάγματος της Φιλαδέλφειας (1787) 
και των Συνταγµάτων της Γαλλικής Επανάστασης (1793, 1795) τόσο σε οργανωτικό επίπεδο 
όσο και στο πεδίο των ατομικών ελευθεριών. 


Πριν απὀ την αναγνώριση του ατομικού δικαιώματος της ιδιοκτησίας στα Συντάγματα του 
απελευθερωτικού αγώνα, το δικαίωµα αυτό προβλέπεται απὀ το τοπικὀ πολίτευμα της 
Νομικής Διάταξης της Ανατολικής Χέρσου Ελλάδος, κείµενο το οποίο ψηφίστηκε από τοπική 
συνέλευση κατά την έναρξη του αγώνα µε σκοπό την άσκηση εξωτερικής πολιτικής, την 
συστηματοποίηση της διπλωματικής δράσης, αλλά και την προσωρινή διοικητική οργάνωσή 
των επαναστατηµένων Ελλήνων έως την μελλοντική σύγκληση Εθνοσυνέλευσης. Άξιο µνείας 
είναι το γεγονός ότι η Νομική Διάταξις είναι το δεύτερο Σύνταγμα της παγκόσμιας ιστορίας, το 
οποίο περιέλαβε και διακήρυξη καθηκόντων. 


Το τοπικὀ αυτό σύνταγμα αποτελεί έναν από τους πρώτους πολιτικούς πυρήνες κρατικής 
οργάνωσης και υιοθετεί την ιδιόμορφη τριχοτόµηση και κατηγοριοποίηση των κατοίκων της 
Ελλάδας σε Έλληνες, µέτοικους και ξένους. Εγγυάται στον Έλληνα πολίτη την ασφάλεια την 
ιδιοκτησίας και της ζωής στο δεύτερο κεφάλαιο, όπου ενσωματώνεται η διακήρυξη των 
δικαιωμάτων και των «χρεών» του Έλληνα. Αντίθετα, στο πρὠτο κεφάλαιο στο άρθρο ΙΗΆ 
απαγορεύεται στους ξένους να κατέχουν µε οποιοδήποτε καθεστώς ακίνητη περιουσία στο 
ελληνικό έδαφος. Σημειωτέον ότι το συνταγματικό κείµενο ὠὦς προς την προστασία την 
ιδιοκτησίας εξισώνει κατά κάποιον τρόπο την νομική μεταχείριση Ελλήνων και «μετοίκων». 


Περαιτέρω, αξίζει να υπογραμμιστεί ότι στην πρὠτη προκήρυξη του Αρείου Πάγου (21-11- 
1821), που είναι το ανώτατο διοικητικό όργανο του πολιτεύματος της Νομικής Διάταξης της 
Ανατολικής Χέρσου Ελλάδος, εξαγγέλλεται η προστασία της ζωής, της ιδιοκτησίας, της τιµής 
και της θρησκείας όλων των ανθρώπων, Ελλήνων και αλλοδαπών. Με αυτόν τρόπο, 
προμηνύεται η υιοθέτηση µίας πολιτικής ατομικών δικαιωμάτων από την Εθνική Βουλή µετά 
την σύγκληση της Α΄ Εθνοσυνέλευσης των Ελλήνων. 


Το Προσωρινό Πολίτευμα της Επιδαύρου (1 Ιανουαρίου 1822), το οποίο αποτελείται απὀ 110 
σύντομες παραγράφους, έφερε ανάγλυφα την σφραγίδα των αρχών και των φιλελεύθερων 
ιδεών που εκπορεύονται απὀ τα Συντάγματα της Γαλλικής Επανάστασης και ειδικότερα από 
εκείνα των ετών 1793 και 1795. Αναγνωρίζει λοιπόν ορισμένα από τα διακηρυχθέντα από τα 


ανωτέρω κείµενα ατομικά δικαιώµατα και υιοθετεί κατά βάση την αρχή διάκρισης των 
εξουσιών. 


Ως προς το θέµα του Φορέα του δικαιώματος ιδιοκτησίας επισηµαίνουµε αρχικά ότι υπό το 
πρίσμα του πρὠτου επαναστατικού Συντάγματος Φορέας του δικαιώματος µπορεί να είναι 
αποκλειστικά και µόνο ο Έλληνας πολίτης. Σημειώνουμε ότι για πρὠτη φορά στο Προσωρινό 
Πολίτευμα της Επιδαύρου συναντούμε το τρίπτυχο ιδιοκτησία διΗ8211; τιµή διΗδ211; 
προσωπική ασφάλεια, το οποίο επαναλαμβάνεται σε όλα τα επαναστατικά συντάγματα. Κατά 
βάση το τρίπτυχο αυτό εντάσσεται στον σκληρό πυρήνα των ατομικών δικαιωμάτων και είναι 
στενά συνδεδεμένο µε την ιδεολογία του αστικού Φιλελεύθερου κράτους. Με την κατοχύρωση 
της ιδιοκτησίας διαμορφώνεται ένα αστικὀ θεσμικό πλαίσιο, το οποίο αποτελεί κοινή 
στρατηγική επιδίωξη όλων των πολιτικών και κοινωνικών δυνάµεων που συμμετέχουν στην 
Επανάσταση. 


Στην συγκυρία αυτή τα µέλη της Α΄ Εθνοσυνέλευσης των Ελλήνων υπογραμµίζουν την σηµασία 
που θα έχει για το ελληνικό κράτος η προάσπιση του δικαιώματος της ιδιοκτησίας, 
μνημονεύοντας το δικαίωµα αυτό στην εκδοθείσα απὀ την συνέλευση Διακήρυξη κατά την 
λήξη των εργασιών της. Η εν λόγω Διακήρυξη ενταγμένη στο πλαίσιο της νέας θεσµικής 
κρατικής τάξης και συγκρότησης έχει επηρεαστεί προδήλως από την θεωρία του Φυσικού 
Δικαίου και µπορεί να παραλληλιστεέ µε το άρθρο 2 της γαλλικής Διακήρυξης των 
Δικαιωμάτων του Ανθρώπου καιτου Πολίτου του 1789. 


Οι ρυθμίσεις του Προσωρινού Πολιτεύματος της Επιδαύρου κεντρίζουν την προσοχή του Α. 
Κοραή, ο οποίος εκδηλώνει το ενδιαφέρον του για το θεσμικό πλαίσιο και την µορφήτου νέου 
πολιτικού σώματος µε την έκδοση του έργου Σηµειώσεις εἰς το προσωρινόν πολίτευμα της 
Ελλάδος. Όπως έχει εὐστοχα υπογραμμιστεί, στο δοκίµιο αυτό ο Α. Κοραής µε την ώριμη 
πολιτική του αίσθηση, την διορατικότητα και την ικανότητά του να αντιμετωπίζει τα 
πραγματικά προβλήματα θίγει πολιτικά ζητήµατα, τα οποία διαισθανόταν ότι θα ανέκυπταν 
κατά την οικοδόµηση µίας νέας φιλελεύθερης πολιτείας. 


Στην συνέχεια, η Β᾽ Εθνική Συνέλευση συνέρχεται στις 29 Μαρτίου 1823 στο Άστρος 
προκειµένου να αναθεωρήσει το Προσωρινό Πολίτευμα της Επιδαύρου, το οποίο παρουσίασε 
στην πράξη ορισμένα βασικά μειονεκτήματα. Το καταρτισθἐν αναθεωρηµένο κείµενο 
ονομάζεται Νόμος της Επιδαύρου - για να γίνει ἐκδηλη η συνέχειά του µε το προηγούμενο 
Σύνταγμα - απαρτίζεται απὀ 99 παραγράφους και περιλαμβάνει σημαντικές βελτιώσεις στις 
διατάξεις περί ατομικών δικαιωμάτων. Υπενθυμίζουμε, ακόµη, ότι καταργεί την ισχύ των 
τοπικών πολιτευµάτων. Το Σύνταγμα του Άστρους επεκτείνει την απόλαυση του δικαιώματος 
ιδιοκτησίας, καθώς και της τιµής και της ασφάλειας, σε όλα τα άτοµα που βρίσκονται στην 
ελληνική επικράτεια ανεξάρτητα απὀ την ιθαγένεια τους. 


Επομένως, το Σύνταγμα αυτό, έχοντας τροποποιήσει και διευρύνει την διατύπωση της 
αντίστοιχης διάταξης του Προσωρινού Πολιτεύµατος της Επιδαύρου ανάγει το δικαίωµα της 
ιδιοκτησίας σε ανθρώπινο. Προς την ίδια κατεύθυνση κινείται και η Διακήρυξη της 18ης 
Απριλίου 1823, η οποία επικαλείται προς αιτιολόγηση του επαναστατικού αγώνα «τα 
απαράγραπτα δικαιώµατα» των Ελλήνων, την απόλαυση των «ατίµητων αγαθών», «την δόξαν 
της Αγίας ημών Πίστεως και την ευτυχίαν των ανθρώπων», τις προγονικές αρετές και ιδίως την 
Φιλοπατρία των Ελλήνων». 

Περαιτέρω, το ψΨηφισθέν την 1 Μαΐου 1827 Πολιτικόν Σύνταγμα της Ελλάδος (Σύνταγμα της 


Τροιζήνας), αποτελούμενο από 150 άρθρα κατανεμημένα σε 9 κεφάλαια, είναι ένας 
καταστατικός χάρτης νομοτεχνικά αρτιότερος από τους τότε ισχύοντες στην Ευρώπη. Όντας 


βαθύτατα επηρεασμένο απὀ δημοκρατικές και φιλελεύθερες αντιλήψεις, διακηρύσσει ρητά 
και πανηγυρικά την αρχή της λαϊκής κυριαρχίας και την αρχή της διάκρισης των εξουσιών. 


Πρόκειται, επομένως, για ένα σύνταγμα «μοντέρνο», οι διατάξεις του οποίου μπορούν να 
παραλληλιστούν µετις αντίστοιχες των σύγχρονων ευρωπαϊκών Συνταγµάτων, δεδομένου ότι 
εκφράζει τα ειδοποιά χαρακτηριστικά του σύγχρονου συνταγματισμού : θεμελιώνει την λαϊκή 
κυριαρχία, ἐχει συνολικό ρυθμιστικό χαρακτήρα και χρησιμοποιεί καθολικευτικές 
διατυπώσεις. Σε αυτό συνέβαλε η ιδεολογική ζύμωση και η πολιτική εμπειρία, που 
αποκτήθηκε από την εφαρµογή του Συντάγματος της Επιδαύρου, καθώς και η ιστορική μνήμη, 
αλλά και η εµπέδωση των διδαγµάτων του νεοελληνικού Διαφωτισμού. 


Η Τρίτη Εθνοσυνέλευση της επαναστατικής Ελλάδας µέσω του Πολιτικού Συντάγματος 
μετουσιώνει σε πράξη τις ιδέες του Διαφωτισμού και αντικατοπτρίζει την µακρά συλλογική 
προσπάθεια οικοδόμησης πολιτικής, ιστορικής συνείδησης και ελληνικής εθνικής ταυτότητας. 
Ενδιαφέρον παρουσιάζει η πρωτοβουλία των αντιπροσώπων να εκφράσουν σε εἰδικό επίσημο 
έγγραφο «ευγνωμοσύνης ενδεικτικὀν» τον σεβασμό και την εκτίµηση του µαχόμµενου έθνους 
προς τον Α. Κοραή γιατην διαρκή και συντονισμένη προσπάθεια του τελευταίου να «Φωτίσει», 
να διαπαιδαγωγήσει πολιτικάτους συμπατριώτεςτου. 


Ιδιαιτέρως πλούσιες είναι οι διατάξεις του Πολιτικού Συντάγματος που αναφέρονται στα 
ατομικά δικαιώµατα, οι οποίες µάλιστα περιλαμβάνονται σε ιδιαίτερο κεφάλαιο, που Φέρει 
τον έκτοτε καθιερωθέντα και διατηρηθέντα µέχρι το 1968 αδόκιµο τίτλο Δημόσιον Δίκαιον των 
Ελλήνων (άρθρα 5-29). Παρατηρούμε ότι όχι µόνο προστατεύονται αρτιότερα τα ήδη δια του 
νόµου της Επιδαύρου διακηρυσσόµενα ατομικά δικαιώµατα, αλλά λαμβάνεται επίσης πρόνοια 
για την δυνατότητα αναγκαστικής απαλλοτρίωσης κτημάτων για δηµόσιο όφελος έναντι 
προηγούμενης αποζημίωσης (άρθρο 17), την ελευθερία της εκπαίδευσης (άρθρο 20), την 
προστασία της θρησκευτικής ελευθερίας (άρθρο 1), καθώς και την γενική απαγόρευση της 
αναδροµμικότητας των νόμων ( άρθρο 19 ). Υπό την ισχύ του Συντάγματος της Τροιζήνας -το 
οποίο θεωρείται το τελειότερο Και νομικά πληρέστερο από τα συνταγματικά κείµενα της 
περιόδου του αγώνα υπέρ της ανεξαρτησίας - δεν πραγματοποιείται καμία διάκριση σχετική 
µε την ιθαγένεια ως κριτήριο προστασίας συνταγματικού επιπέδου του δικαιώματος της 
ιδιοκτησίας, δεδομένου ὀτιτο κείµενο ρητά αναγνωρίζει ως Φορέατον κάθε άνθρωπο. 


Στο πολιτικὀ σκηνικό της καποδιστριακής περιόδου (1828-1831), ὀπως έχει καταδειχθεί, ο 
κυβερνήτης της Ελλάδας στην προσπάθεια του να εφαρμόσει πλήρως την δημοκρατική αρχή, 
επιχειρεί την δηµιουργία των απαραιτήτων προὐποθέσεων για την κατοχύρωση των πολιτικών 
δικαιωμάτων των Ελλήνων µε σκοπό την οριστική ρύθμιση και την διεύρυνση της βάσης του 
δικαιώματος της ψήφου. Άξια µνείας είναι η μέριμνα του σχετικά µε το πρόβλημα της 
θεμελίωσης του δικαιώματος της ψήφου µε βάση την ιδιοκτησία, η οποία ενισχύει το αίσθημα 
ασφάλειας του πολίτη στην µετεπαναστατική ρευστή ιστορική περίοδο. Στο ίδιο πνεύμα 
κινείται Και η επιδίωξη του Καποδίστρια να διανείµει τα «εθνικά κτήματα» σε ακτήμονες 
καλλιεργητές προς δηµιουργία της κοινωνικοοικονοµικής τάξης των μικροκτηµατιών. 


Στις 5 Δεκεμβρίου 1831, συνήλθε στο Άργος και στην συνέχεια στο Ναύπλιο η Ε΄ Εθνική 
Συνέλευση, η οποία κατά την ταραγμένη περίοδο που ακολούθησε την δολοφονία του 
κυβερνήτη Καποδίστρια ψήφισε υπό αντίξοες εσωτερικές συγκυρίες και εξωγενείς επιρροές το 
Ηγεμονικόν Σύνταγμα (15-3-1832). Ο συγκεκριμένος συνταγµατικός χάρτης δεν τέθηκε ποτέ σε 
εφαρµογή, ωστόσο η επιρροή του υπήρξε εμφανής στα επόμενα Συντάγματα και στην 
επιστήµη του Συνταγματικού Δικαίου. Η εν λόγω Εθνική Συνέλευση µε το ΙΓ΄ Ψήφισμά της 
υλοποιεί - έστω και σε θεωρητικό επίπεδο - το παλαιό αίτηµα των επαναστατησάντων 
Ελλήνων που αφορά την διανοµή των εθνικών κτημάτων. 

Το Ηγεμονικόν Σύνταγμα μαρτυρεί ἐκδηλα την προσπάθεια της Εθνικής Συνέλευσης, να 
εναρµονίσει την «κληρονομική μοναρχία» µε τις φιλελεύθερες και δημοκρατικές αρχές, που 
διέπουν τα Συντάγματα της επαναστατικής περιόδου. Παράλληλα, δια του συγκεκριμένου 
Συντάγματος πραγματοποιείται η από μακρού εκδηλωθείσα τάση προς ένταξη του ελληνικού 
κράτους στην ευρωπαϊκή δικαιοταξία. 


Το υπό έρευνα συνταγματικό κείµενο κινείται στο ίδιο πνεύμα µε το προηγούμενο Σύνταγμα, 
δεδομένου ὀτι προστατεύει το δικαίωµα της ιδιοκτησίας στην ίδια διάταξη µε την οποία 
κατοχυρώνονται η προσωπική ελευθερία, η ζωή και η τιµή και ταυτόχρονα περιέχει διάταξη 
περί αναγκαστικής απαλλοτρίωσης. Η προστατευτική εμβέλεια της συνταγματικής καθιέρωσης 
του ατομικού δικαιώματος της ιδιοκτησίας εκτείνεται και στην περίπτωση αυτή σε όλους 
όσους βρίσκονται στην ελληνική επικράτεια. Στο άρθρο 33 εισάγεται η απαγόρευση της 
δήµευσης της ιδιοκτησίας ὡς πράξη ύψιστης προσβολής του ατομικού δικαιώματος της 
ιδιοκτησίας στον πυρήνα του. Στο πλαίσιο της συνταγματικής αυτής ρύθμισης πρέπει να 
ενταχθεί και οποιοδήποτε άλλο μέτρο, η εφαρµογή του οποίου εκ των πραγμάτων οδηγεί σε 
δήµευση, όπως µία ιδιαίτερα βαριά Φορολογία. Πρέπει δηλαδή να επισημανθεί ότι η 
συνταγματική αυτή εγγύηση λειτουργεί ως όριο για τις Φορολογικές επεμβάσεις που έχουν 
δηµευτική επενέργεια και συνεπώς βλάπτουν το ατομικό ιδιοκτησιακό δικαίωμα. 


Από την γραμματική ερμηνεία των προαναφερόµενων συνταγματικών διατάξεων συνάγουµµε 
ότι τόσο τα ακίνητα όσο καιτα κινητά πράγματα, χωρίς να προκύπτει μεταξύ τους διαβάθµιση, 
καταλαμβάνονται απὀ το προστατευτικό πεδίο των άρθρων περί ιδιοκτησίας. Ωςπροςτο θέµα 
του Φορέα του δικαιώματος της ιδιοκτησίας, επισηµαίνουµε ότι σύµφωνα µε το γράµµα των 
αντίστοιχων διατάξεων συνταγματική προστασία των νομικών προσώπων δεν νοείται. 


Ως αποδέκτης της ισχύος του δικαιώματος της ιδιοκτησίας νοείται το κράτος, το οποίο 
υποχρεούται αφενός µεν να σέβεται την ιδιοκτησία αφετέρου δε να την προστατεύει µε 
θετικές ενέργειες. Ο κοινός νομοθέτης υποχρεούται, επομένως, να θεσπίσει ἐναν πυρήνα 
κανόνων δικαίου που καθιστούν δυνατή την ύπαρξη και την λειτουργικότητα της ιδιοκτησίας. 
Προκύπτει, ακόµη, αβίαστα η διαπίστωση ότι τα Συντάγματα της υπό µελέτη ιστορικής 
περιόδου εγγυώνται την ιδιωτική ιδιοκτησία εν γένει ως µία σπουδαία όψη της οικονοµικής 
ελευθερίας, χωρίς όµως να αναφέρονται ἵπ οοποΓεῖο στα επιµέρους δικαιώµατα, τα οποία 
περιλαμβάνονται στο εγγυητικό πλαίσιο της συνταγματικής κάλυψης της ιδιοκτησίας. 


Όσον αφορά στην προστατευτική εμβέλεια και την νοµική Φύση του ατομικού δικαιώματος 
της ιδιοκτησίας, θεωρούμε ὁότι οι διατάξεις των προεκτιθέµενων Συνταγµάτων έχουν ὡως 
αφετηρία την νομική έννοια της ιδιοκτησίας της προβιομηχανικής περιόδου, δηλαδή την 
εμπράγµατη ιδιοκτησία. Προστατεύουν, δηλαδή, την ελευθερία του ατόμου να χρησιμοποιεί, 
να απολαμβάνει και να διαθέτει εν ζωή ή αιτία θανάτου την ιδιοκτησία του. Ειδικότερα, στον 
όρο ιδιοκτησία δεν υπάγονται τα ενοχικά δικαιώµατα, αλλά εμπεριέχεται µόνο το σύνολο των 
εμπραγµάτων δικαιωμάτων, δηλαδή η κυριότητα, οι δουλείες και η εμπράγµατη ασφάλεια (το 
ενέχυρο και η υποθήκη). 


Ένα επιχείρημα, το οποίο ενισχύει την παραπάνω θέση, θα μπορούσε να αντληθεί απὀ το 
άρθρο 34 του Ηγεμονικού Συντάγματος, όπου προστατεύεται µε ιδιαίτερη επιπρόσθετη 
διάταξη το δικαίωµα ασφαλούς κάρπωσης του περιουσιακού κέρδους απὀτις εφευρέσεις. Στο 
άρθρο αυτό Φαίνεται ότι τυγχάνουν προστασίας τα απόλυτα δικαιώµατα στα υλικά ή άυλα 
αγαθά και ειδικότερα το δικαίωµα της ευρεσιτεχνίας. 

Ο θεσµός της αναγκαστικής απαλλοτρίωσης στο Σύνταγμα της Τροιζήνας και στο Ηγεμονικό 
Σύνταγμα 


Χαρακτηριστικό γνώρισμα των συνταγματικών κειμένων της Επιδαύρου και του Άστρους είναι 
η απουσία πρόβλεψης ρητών περιορισμών άσκησης του ατομικού δικαιώματος της 
ιδιοκτησίας. Κατά μείζονα λόγο, ο συνταγµατικός νομοθέτης διστάζει να προχωρήσει ακόµη σε 
διατάξεις σχετικές µε την ολοκληρωτική στέρηση της ιδιοκτησίας µε σκοπό την ικανοποίηση 
επιτακτικὠν κοινωνικών αναγκών. Αντιθέτως, στο επαναστατικό Σύνταγμα της Τροιζήνας κάνει 
την εμφάνιση του στην ελληνική συνταγματική ιστορία ο θεσµός της αναγκαστικής 
απαλλοτρίωσης, ο οποίος μάλιστα έκτοτε απαντάται σε όλα τα μεταγενέστερα συνταγματικά 
κείµενα. Όπως χαρακτηριστικά αναφέρεται στο άρθρο 17 του Συντάγματος της Τροιζήνας, «η 
κυβέρνησις ηµπορεί ν᾿απαιτήση την θυσίαν των κτημάτων τινός διά δηµόσιον όφελος, 
αποχρώντως αποδεδειγµένον, αλλά διά προηγουµένης αποζηµιώσεως». Στο Ηγεμονικό 
Σύνταγμα µε το άρθρο 35 επαναλαμβάνεται, όπως είχε ήδη διατυπωθεί απὀ τον συνταγματικό 
νομοθέτη του Συντάγματος της Τροιζήνας, η πρόβλεψη του αναγκαίου περιορισμού της 
ιδιοκτησίας µε την µορφή της αναγκαστικής απαλλοτρίωσης. 


Διαπιστώνουμε τι ο συνταγµατικός νομοθέτης εμπνευσμένος απὀ το κίνημα του 
συνταγματισμού και τα προτάγµατα του φιλοσοφικού πνεύματος του 18ου αιώνα εντάσσει 
στην ελληνική έννομη τάξη την αναγκαστική απαλλοτρίωση. Πιο συγκεκριµένα, μεταφέρει την 
ρύθμιση του άρθρου 17 της γαλλικής Διακήρυξης των Δικαιωμάτων του Ανθρώπου και του 
Πολίτη του 1789 (ΠΏεεἰαΓαϊἴίοπ αες αγοῖϊς ἄθ Ι’ Ποπηπιθ αἳ αι οἰἴογθη }, η οποία αποτελεί πηγή 
έμπνευσης για την εκπόνηση ολόκληρου του συνταγματικού κειµένου του Πολιτικού 
Συντάγματος της Ελλάδος. 


Αν εξετάσουμε την ρύθμιση των παραπάνω αναφεροµένων συνταγματικών διατάξεων, 
καταλήγουμε στο συμπέρασμα τι η αναγκαστική απαλλοτρίωση επιτρέπεται µόνο σε 
συγκεκριμένες περιπτώσεις υπό τους ουσιαστικούς και διαδικαστικούς όρους που προβλέπει 
το ως άνω Σύνταγμα και οι σύμφωνοι µε αυτό νόμοι. Στο κείµενο του Συντάγματος περιέχονται 
οι κλασσικές απὀ την θεωρία του Συνταγματικού Δικαίου προὐποθέσεις της δηµόσιας 
ὠφέλειας και της καταβολής πλήρους αποζημίωσης. Ειδικότερα, ο συνταγµατικός νομοθέτης 
επιλέγει να χρησιμοποιήσει τους όρους «δηµόσιον όφελος», «όφελος εις τό κοινόν», «διά 
προηγουµένης αποζημιώσεως», «να αποζημιώση πρότερον δικαίως». Ιδιαίτερη ἐμφαση 
δίνεται («αποχρώντως αποδεδειγµένον», «αφ’ ου αποχρώντος αποδείχθη αναγκαίον καί 
αναπόφευκτον») στην επαρκή πλήρη απόδειξη της αναγκαιότητας επιβολής του επαχθούς 
μέτρου της αναγκαστικής απαλλοτρίωσης. 


Κατά την γνώµη µας, η έννοια της δηµόσιας ὠφέλειας - η οποία ὡς προϊόν ποικίλων 
κοινωνικών και οικονοµικών εξελίξεων είναι από την Φύση της μεταβλητή - την περίοδο αυτή 
σε σύγκριση µε τις μεταγενέστερες δεκαετίες υπήρξε συρρικνωμµένη, καθώς το κράτος τότε 
είχε περιορισμένο εύρος δραστηριοτήτων. Οι πρώτες απαλλοτριώσεις ιδιοκτησιών υπέρ του 
ελληνικού κράτους αποσκοπούν κυρίως στην κατασκευή έργων δηµοσίας χρήσεως (π.χ. οδών, 
πλατειών, σιδηροδρόμων). Με την πάροδο των ετών, όµως, το κράτος επωµίζεται έναν 
διευρυμένο πολυσχιδή κοινωνικό ρόλο, για την προαγωγή του οποίου προβαίνει σε 
απαλλοτριώσεις εκτάσεων για την αποκατάσταση ακτημόνων καλλιεργητώὠν, την δηµιουργία 
οικισμών, την εκτέλεση εγγειοβελτιωτικών έργων και την ανέγερση νοσοκομείων και 
πανεπιστημίων. 

Αντί επιλόγου 


Συμπερασματικά, ενόψει των ανωτέρω θα μπορούσαμε να υποστηρίξουµε ότι το ατομικό 
δικαίωµα της ιδιοκτησίας ως θεμελιώδες στοιχείο της ἐέννοµης τάξης και της 
κοινωνικοοικονοµικής πραγματικότητας κατοχυρώνεται σε όλα τα επαναστατικά συντάγματα. 
Η προστασία αυτή έχει διαβαθμίσεις και φτάνει στο αποκορύφωμά της στο Πολιτικόν 
Σύνταγμα της Ελλάδος, βάσει του οποίου πρὠτον τελεί υπό την προστασία του νόµου η 
ιδιοκτησία οποιουδήποτε ατόμου ευρισκοµένου εντός της ελληνικής επικράτειας και δεύτερον 
προβλέπεται ο περιορισμός αυτού του κλασσικού ατομικού δικαιώματος µε τον θεσµό της 
αναγκαστικής απαλλοτρίωσης. Σε κάθε περίπτωση είναι πρόδηλο ότι ο συνταγµατικός 
νομοθέτης της υπό έρευνα εποχής εμπνέεται απὀ τις ιδέες Και το νοµικό οπλοστάσιο της 
Γαλλικής Επανάστασης καιτου Διαφωτισμού. 

